PRIJEDLOG

Na temelju članka 15. stavka 2. Zakona o javnoj nabavi (Narodne novine 120/16, 114/22 i 48/2026,

dalje u tekstu: Zakon), Odluke  o pravilima, uvjetima i postupcima jednostavne nabave Gradske skupštine Grada Zagreb (Službeni glasnik broj: 24/26) i članka 25., 56. i 166. Statuta, , na prijedlog ravnateljice Zdravke Šimić, Školski odbor Geodetske škole, Zagreb, Avenija Većeslava Holjevca 15 

na _____. sjednici održanoj dana ____. kolovoza 2026. godine donosi

PRAVILNIK

O PROVEDBI POSTUPAKA JEDNOSTAVNE NABAVE

OPĆE ODREDBE

Članak 1.

Ovim Pravilnikom o provedbi postupaka jednostavne nabave (u daljnjem tekstu: Pravilnik) uređuju se

pravila i uvjeti pri provođenju postupaka nabave roba, usluga i radova za potrebe Geodetske škole, Zagreb, (dalje u tekstu: Naručitelj), procijenjene vrijednosti manje od 50.000,00 EUR, bez

PDV-a, za robu i usluge te provedbu projektnih natječaja, odnosno za radove manje od 100.000,00 EUR, bez PDV-a.

Pojmovi i izrazi koji se koriste u ovom Pravilniku, a imaju rodno značenje, odnose se jednkao na muški i ženski rod.

Članak 2.

Naručitelj je obvezan, u odnosu na sve gospodarske subjekte, poštivati temeljna načela javne nabave

iz članka 4. Zakona, odnosno načelo slobode kretanja robe, načelo slobode poslovnog nastana i načelo slobode pružanja usluga te načela koja iz toga proizlaze, kao što su načelo tržišnog natjecanja, načelojednakog tretmana, načelo zabrane diskriminacije, načelo uzajamnog priznavanja, načelo razmjernosti i načelo transparentnosti.

Članak 3.

U provedbi postupaka nabave iz članka 1. ovog Pravilnika, Naručitelj je obvezan postupati pažnjom

dobrog gospodarstvenika u svrhu zakonitog, namjenskog i svrhovitog trošenja proračunskih sredstava.

Članak 4.

Predmet nabave mora se opisati na jasan, nedvojben, potpun i neutralan način koji osigurava

usporedivost ponuda u pogledu uvjeta i zahtjeva koji su postavljeni.

Opis predmeta nabave ne smije pogodovati određenom gospodarskom subjektu.

Predmet nabave se određuje na način da predstavlja tehničku, tehnološku, oblikovnu, funkcionalnu ili drugu objektivno odredivu cjelinu.

Naručitelj može podijeliti predmet nabave na grupe.

Članak 5.

Procijenjena vrijednost nabave je ukupna procijenjena vrijednost nabave bez PDV-a.

Procijenjena vrijednost jednostavne nabave određuje se odgovarajućom primjenom odredbi Zakona.

Članak 6.

Komunikacija i svaka druga razmjena informacija u okviru postupaka jednostavne nabave obavlja se na dokaziv način, u pravilu putem elektroničkih sredstava komunikacije, tj putem elektroničke pošte te modula jednostavne nabave EOJN RH.

U slučaju nedostupnosti elektroničkih sredstava komunikacije te u slučaju nemogućnosti dostave

dijelova ponude elektroničkim putem, dozvoljena je komunikacija tj. dostava dokumenata na dokaziv

način putem pošte ili osobnom dostavom.

Članak 7.

U provedbi postupaka nabave iz članka 1. ovog Pravilnika, Naručitelj je obvezan primjenjivati i druge

važeće zakonske i podzakonske akte te opće akte koji se odnose na pojedini predmet nabave u smislu

posebnog zakona.

Članak 8.

Povezanost pojedinaca koji sudjeluju u postupku javne nabave s određenim gospodarskim subjektom

polazi od bilo kakvog, financijskog, gospodarskog ili bilo kojeg drugog osobnog interesa koji može

dovesti do ugroze za neovisnost i nepristranost postupanja, neovisno je li takav osobni interes izravan

ili neizravan u odnosu na tog pojedinca. 
Nepristranost i neovisnost u postupku jednostavne nabave podrazumijeva to da niti jedan pojedinac koji sudjeluje u postupku jednostavne nabave ne smije doći u priliku da bi mogao, iz bilo kojeg razloga, dati prednost određenoj ponudi ili određenom gospodarskom subjektu i da ponuda svakog gospodarskog subjekta mora biti podvrgnuta jednakim uvjetima i kriterijima u postupku odabira.

Naručitelj je dužan spriječiti, prepoznati i ukloniti sukob interesa sukladno odredbama članaka 75. do

83. Zakona.

POKRETANJE POSTUPAKA JEDNOSTAVNE NABAVE

Članak 9.

Na inicijativu i zahtjev za nabavu zaposlenika Naručitelja, zahtjev za pokretanje postupka jednostavne nabave potpisuje Ravnatelj. 
 Članak 10.

Zahtjev za nabavu sastoji se najmanje od:

- naziva predmeta nabave,

- procijenjene vrijednost nabave,

- planiranih sredstava (s PDV-om) i izvora planiranih sredstava (pozicija i konto financijskog plana),

- roka isporuke/izvođenja/izvršenja, mjesta isporuke/izvođenja/izvršenja, dinamike

   isporuke/izvođenja/ izvršenja, uvjeta plaćanja,

- kontakt osobe (ime i prezime osobe za kontakt, telefon, mail),

- opisa predmeta nabave

- tehničke specifikacije te uvjeti (uz opis predmeta nabave navesti i po potrebi dostaviti tehničke

  uvjete, prihvaćene norme/standarde i elaborate),

- napomene u kojoj su navedeni i svi ostali elementi i posebnosti koji su bitni za ispunjenje

  ugovornih obveza,

- troškovnika predmeta nabave s točno definiranim stavkama po količini i jedinici mjere.

Uz Zahtjev za nabavu, dostavlja se najmanje jedna ponuda, dok sam broj ponuda ovisi o složenosti predmeta nabave.

Zahtjevi za nabavu, osim ostalih podataka, sadrže i kontakt podatke s točnim nazivom predloženih

gospodarskih subjekata i adresama elektroničke pošte.

Ukoliko se provjerom ustanovi da određeni zahtjev nije u skladu s Planom nabave i Financijskim planom za tekuću godinu, isti će biti vraćen podnositelju zahtjeva za usklađivanje s Financijskim

planom.

Tijekom godine Ravnatelju se mogu podnijeti zahtjevi za izmjenama i dopunama Financijskog plana i Plana nabave kako bi se stekli preduvjeti za nabave koje nisu u skladu s Financijskim planom i Planom nabave.

Potpun i točan Zahtjev za nabavu, s potvrdom usklađenosti s Financijskim planom i Planom nabave za

tekuću godinu, odobrava Ravnatelj ili druga osoba po ovlasti. 
Ukoliko se određeni zahtjev ne odobri, isti se s obrazloženjem vraća podnositelju zahtjeva.

Članak 11.

Za nabavu roba, radova i usluga za koje postoje sklopljeni ugovori o nabavi iz prethodnih proračunskih godina, Naručitelj je dužan pravovremeno započeti novi postupak nabave, minimalno u roku:

· za nabavu procijenjene vrijednosti do 5.000,00 EUR, 20 dana prije isteka prethodnog ugovora,

· za nabavu procijenjene vrijednosti jednake ili veće od 5.000,00 EUR, 30 dana prije isteka prethodnog ugovora.

· za nabavu procijenjene vrijednosti veće od 15.000,00 EUR, 45 dana prije isteka prethodnog ugovora.

RAZINE JEDNOSTAVNE NABAVE I VRSTE POSTUPAKA JEDNOSTAVNE NABAVE

Članak 12.

Razine jednostavne nabave u smislu ovog Pravilnika su:

1. nabava roba, usluga i radova procijenjene vrijednosti nabave manja od 5.000,00 eura.
2. nabava roba, usluga i radova procijenjene vrijednosti nabave jednaka ili veća od 5.000,00 eura, a jednaka ili manja od 15.000,00 eura.

3. nabava roba i usluga procijenjene vrijednost nabave veća od 15.000,00 eura, a manja od 25.000 eura, te nabava radova procijenjene vrijednosti nabave veća od 15.000,00 eura, a jednaka ili manja od 45.000,00 eura.

4. nabava roba i usluga procijenjene vrijednost nabave veća od 25.000,00 eura a manja od 50.000,00 eura, te nabava radova procijenjene vrijednosti nabave veća od 45.000,00 eura, a manja od 100.000,00 eura.

Članak 13.

Vrste postupaka jednostavne nabave koji se primjenjuju ovisno o razinama iz članka 12. su:

· izravno ugovaranje

· ograničeno prikupljanje ponuda

· ograničeno javno prikupljanje ponuda putem modula jednostavne nabave EOJN

· prikupljanje ponuda javnom objavom putem modula jednostavne nabave EOJN

Članak 14.

Postupke jednostavne nabave provodi se sukladno razinama i vrsti postupka jednostavne nabave:

· Postupak izravnog ugovaranja za nabave roba, usluga i radova procijenjene vrijednosti manje

od 5.000,00 EUR bez PDV-a provodi se po odluci Ravnatelja ili zaposlenika koje ovlasti.

· Pripremu i provedbu postupka ograničenog prikupljanja ponuda te javnog prikupljanja ponuda za sve razine jednostavne nabave provodi Stručno povjerenstvo imenovano od strane Ravnatelja.

Članak 15.

Obveze i ovlasti Stručnog povjerenstva za nabavu Naručitelja ovise o procijenjenoj vrijednosti nabave, a mogu se odnositi na: 
· istraživanje tržišta,
· usklađivanje uvjeta vezanih uz predmet nabave s ravnateljem, 
· definiranje uvjeta u okviru poziva na dostavu ponuda, troškovnika, tehničkih specifikacija i ostalih dokumenata vezanih uz predmetnu nabavu, 
· izrada i slanje poziva na dostavu ponuda gospodarskim subjektima, davanje objašnjenja istima, 
· otvaranje pristiglih ponuda, pregled i ocjena ponuda, sastavljanje zapisnika o otvaranju, pregledu i ocjeni ponuda,

· rangiranje ponuda sukladno kriteriju za odabir te davanje ravnateljici za odabir ili 

poništenje postupka, 
· izrada odluke o odabiru ili poništenju postupka, 
· priprema prijedloga ugovora o jednostavnoj nabavi ili izdavanje narudžbenice u jednostavnoj nabavi.

U pripremi i provedbi svakog pojedinog postupka jednostavne nabave kojeg provodi Stručno povjerenstvo, mora sudjelovati najmanje tri (3) člana Stručnog povjerenstva Naručitelja, od kojih je

jedan Stručni referent za javnu nabavu koji posjeduje važeći certifikat u području javne nabave, a jedan predstavnik zaposlenika koji je zahtijevao nabavu.

Članak 16.

Za nabave 1. razine, odnosno za nabavu robe, usluga i radova procijenjene vrijednosti manje od

5.000,00 EUR bez PDV-a, Naručitelj će u pravilu koristiti postupak izravnog ugovaranja tj. zatražiti

najmanje jednu (1) ponudu.

Naručitelj postupak provodi izdavanjem narudžbenice ili sklapanjem ugovora na temelju zaprimljene i

prihvaćene ponude gospodarskog subjekta.

Narudžbenica ili poziv za sklapanje ugovora upućuje se gospodarskom subjektu, u pravilu, elektroničkom poštom.

Ponuda mora sadržavati sve podatke potrebne za izradu narudžbenice odnosno sklapanje ugovora.

Ugovor o nabavi potpisuje Ravnatelj. 
Narudžbenicu potpisuju Ravnatelj.
Izvornik ugovora gospodarskom subjektu dostavlja se poštom, dostavom ili neposredno, dok se

narudžbenica u pravilu dostavlja gospodarskom subjektu e-poštom, osim ako to nije moguće iz

tehničkih razloga.

Naručitelj može u posebnim situacijama nabaviti robu, usluge i radove iz stavka 1. izravnom kupnjom,

bez prethodno zatražene ponude.

Naručitelj može zbog složenosti predmeta nabave provesti postupak ograničenog prikupljanja ponuda slanjem Poziva na dostavu ponuda u kojem slučaju postupak provodi Stručno povjerenstvo za nabavu.

Članak 17.

Za nabave 2. razine, odnosno za nabavu robe, usluga i radova procijenjene vrijednosti nabave jednake ili veće od 5.000,00 eura, a jednake ili manje od 15.000,00 eura, Naručitelj će u pravilu koristiti postupak ograničenog prikupljanja ponuda.

Ograničeno prikupljanje ponuda je postupak jednostavne nabave u kojemu Naručitelj mora prikupiti

najmanje 3 (tri) ponude od gospodarskih subjekata prema vlastitom izboru.

U opravdanim i iznimnim okolnostima, kada izvođenje radova ili poslova, isporuku robe ili pružanje usluga može izvršiti samo određeni gospodarski subjekt ili kada je to nužno potrebno zbog žurnosti izazvane događajima koji se nisu mogli predvidjeti i drugo, Naručitelj može prikupiti i manje od 3 (tri) ponude uz prethodnu suglasnost Ravnatelja.

Pripremu i provedbu postupka provodi Stručno povjerenstvo za nabavu.

Poziv na dostavu ponuda upućuje se gospodarskim subjektima na dokaziv način, u pravilu

elektroničkom poštom.

Rok za dostavu ponuda mora biti primjeren predmetu nabave, a određuje se u Pozivu na dostavu

ponude te ne smije biti kraći od pet (5) dana od dana slanja poziva na dostavu ponuda, osim u slučaju

iznimne žurnosti kod jednostavnijih predmeta nabave po prethodnoj suglasnosti Ravnatelja.

Nakon pregleda i ocjene zaprimljenih ponuda, Stručno povjerenstvo za nabavu sastavlja Zapisnik o

otvaranju, pregledu i ocjeni ponuda s prijedlogom Odluke o odabiru ili Odluke o poništenju Ravnatelju.

Obavijest o odabiru ili obavijest o poništenju dostavlja se bez odgode elektroničkom poštom svim

ponuditeljima koji su dostavili svoje ponude.

Stručno povjerenstvo za nabavu izrađuje i dostavlja prijedlog ugovora u tajništvo na kontrolu,

korekciju i davanje suglasnosti.

Naručitelj dostavlja ugovor o nabavi ili narudžbenicu odabranom gospodarskom subjektu najkasnije u roku 10 dana od donošenja Odluke o odabiru.

Naručitelj može provesti i postupke viših razina - javnog prikupljanja ponuda ili javne objave putem

modula jednostavne nabave EOJN RH.

Članak 18.

Za nabavu 3. razine odnosno za nabavu robe i usluga procijenjene vrijednost nabave veće od 15.000,00 eura, a manje od 25.000 eura, te nabava radova procijenjene vrijednosti nabave veće od 15.000,00 eura, a jednake ili manje od 45.000,00 eura, Naručitelj je obvezan postupak jednostavne nabave provesti putem modula jednostavne nabave u EOJN RH.

Postupak jednostavne nabave ograničenim prikupljanjem ponuda provodi Stručno povjerenstvo za

nabavu putem modula jednostavne nabave EOJN RH.

Ograničeno javno prikupljanje ponuda je postupak jednostavne nabave u kojemu Naručitelj Poziv za

dostavu ponuda upućuje jednom ili više gospodarskih subjekata, za koje postoje saznanja da obavljaju djelatnost vezanu za predmet nabave putem modula jednostavne nabave u EOJN RH, bez obveze javne objave.

U slučaju kada Naručitelj ne raspolaže dovoljnim vlastitim kapacitetima, posebice u slučajevima nabave sufinancirane sredstvima Europske unije, postupak se može provesti putem Grada Zagreba kao tijela središnje nabave dostavom zahtjeva za provedbu postupka Gradskom uredu za financije i javnu  nabavu.

Naručitelj može provesti i postupak javne objave u modulu jednostavne nabave EOJN RH.

Postupak jednostavne nabave ograničenim javnim prikupljanjem ponuda provodi Stručno povjerenstvo za nabavu.

Rok za dostavu ponuda mora biti primjeren predmetu nabave, a određuje se u Pozivu na dostavu

ponuda i ne smije biti kraći od pet (5) dana od dana slanja poziva na dostavu ponuda.

Nakon otvaranja ponuda, Stručno povjerenstvo za nabavu obavlja pregled, ocjenu i rangiranje pristiglih ponuda te o tome sastavlja Zapisnik o otvaranju, pregledu i ocjeni ponuda s prijedlogom za donošenje odluke o odabiru ili poništenju.

Na temelju prijedloga Stručnog povjerenstva za nabavu, Ravnatelj najkasnije u roku od 10 dana od roka za dostavu ponuda donosi Odluku o odabiru ili Odluku o poništenju.

Odluka o odabiru ili Odluka o poništenju, bez odgode, dostavlja se ponuditeljima na način na koji im je dostavljen Poziv za dostavu ponude.

Stručno povjerenstvo za nabavu izrađuje i dostavlja prijedlog ugovora u tajništvo na kontrolu, korekciju i davanje suglasnosti.

Naručitelj prijedlog ugovora o nabavi ili narudžbenicu odabranom gospodarskom subjektu dostavlja najkasnije u roku 10 dana od izvršnosti Odluke o odabiru.

Članak 19.

Za nabavu 4. razine, odnosno za nabavu roba i usluga čija je procijenjena vrijednost veća od 25.000,00 eura, te za nabavu radova čija je procijenjena vrijednost veća od 45.000,00 eura, Naručitelj je obvezan sukladno Zakonu provesti postupak jednostavne nabave putem javne objave u modulu jednostavne nabave EOJN RH.

Istovremeno Naručitelj može uputiti dodatni poziv pojedinim gospodarskim subjektima za sudjelovanje u postupku.

Iznimno od stavka 1. ovoga članka, Naručitelj nije obvezan provesti postupak jednostavne nabave

putem javne objave u modulu jednostavne nabave, već poziv za dostavu ponuda upućuje sukladno

članku 19.:

1. ako nije podnesena nijedna ponuda ili nijedna valjana ponuda u prethodno provedenom postupku jednostavne nabave, pod uvjetom da početni ugovorni uvjeti nisu bitno izmijenjeni,

2. ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, i to:

· ako iz tehničkih razloga predmet nabave može isporučiti samo određeni gospodarski subjekt
· ako postoji iznimna žurnost uzrokovana događajima koje naručitelj nije mogao predvidjeti niti na njih utjecati.

Razlozi za primjenu iznimke iz stavka 3. ovoga članka navode se i obrazlažu u objavi u modulu

jednostavne nabave EOJN RH.

Postupak jednostavne nabave javnom objavom provodi Stručno povjerenstvo za nabavu.

U slučaju kada Naručitelj ne raspolaže dovoljnim vlastitim kapacitetima, posebice u slučajevima nabave sufinancirane sredstvima Europske unije, postupak se može provesti putem Grada Zagreba kao tijela središnje nabave dostavom zahtjeva za provedbu postupka Gradskom uredu za financije i javnu nabavu.

Rok za dostavu ponuda mora biti primjeren predmetu nabave, a određuje se u Pozivu na dostavu

ponuda i iznosi minimalno pet (5) dana od dana slanja poziva na dostavu ponuda.

Iznimno, radi žurnosti i za slučaj ponavljanja postupka jednostavne nabave, Naručitelj može odrediti

kraći rok za dostavu ponuda.

Nakon otvaranja ponuda, Stručno povjerenstvo za nabavu obavlja pregled, ocjenu i rangiranje pristiglih ponuda te se o tome sastavlja Zapisnik o otvaranju, pregledu i ocjeni ponuda s prijedlogom za donošenje odluke o odabiru ili poništenju.

Na temelju prijedloga Stručnog povjerenstva za nabavu Ravnatelj najkasnije u roku od 10 dana od roka za dostavu ponuda donosi Odluku o odabiru ili Odluku o poništenju.

Odluka o odabiru ili Odluka o poništenju, bez odgode, dostavlja se ponuditeljima na način na koji im je dostavljen Poziv za dostavu ponude.

Stručno povjerenstvo za nabavu izrađuje i dostavlja prijedlog ugovora o nabavi u tajništvo na

kontrolu, korekciju i davanje suglasnosti.

Naručitelj  dostavlja prijedlog ugovora o nabavi ili narudžbenicu odabranom gospodarskom subjektu najkasnije u roku 10 dana od izvršnosti Odluke o odabiru.

DOKUMENTACIJA O NABAVI I PONUDA

Članak 20.

Poziv za dostavu ponuda sadrži najmanje:

1. podatke o Naručitelju,

2. podatke o predmetu nabave

3. tehničke specifikacije,

4. procijenjenu vrijednost nabave,

5. evidencijski broj nabave,

6. sklapa li se ugovor, okvirni sporazum ili se izdaje narudžbenica

7. kriterij za odabir ponude,

8. način izrade ponude

9. rok za dostavu ponude,

10. način dostavljanja ponuda,

11. rok, način, mjesto i uvjete izvršenja

12. rok, način i uvjete plaćanja

13. kontakt osobu za dodatne informacije, broj telefona i adresu elektroničke pošte

14. troškovnik

15. ponudbeni list

Članak 21.

U pozivu za dostavu ponude mogu se odrediti:

· uvjeti pravne i poslovne sposobnosti ponuditelja i načini dokazivanja te razlozi isključenja

ponuditelja.

· uvjeti financijske sposobnosti ponuditelja i načini dokazivanja

· uvjeti tehničke i stručne sposobnosti ponuditelja i načini dokazivanja.

Članak 22.

Naručitelj može od gospodarskih subjekata zahtijevati dostavu jamstva za ozbiljnost ponude kao i

druga jamstva definirana Zakonom na što se odgovarajuće primjenjuju odredbe Zakona.

Članak 23.

Kriterij za odabir ponude mogu biti najniža cijena valjane ponude ili ekonomski najpovoljnija ponuda.

Podaci o kriteriju odabira i načinu bodovanja navode se u Pozivu na dostavu ponude.

Članak 24.

Uvjeti sposobnosti gospodarskih subjekata, tehničke specifikacije, kriteriji za odabir ponude i druga

dokumentacija o nabavi moraju biti razmjerni predmetu, prirodi, složenosti i procijenjenoj vrijednosti

nabave.

Naručitelj će zahtijevati potvrde, reference, certifikate, jamstva ili druge dokaze koji su objektivno

nužni za uredno izvršenje konkretnog predmeta nabave.

Dokumentacija o nabavi ne smije sadržavati zahtjeve kojima se neopravdano ograničava tržišno

natjecanje ili pogoduje određenom gospodarskom subjektu

Članak 25.

Zainteresirani gospodarski subjekti mogu zahtijevati objašnjenja vezana za Poziv na dostavu ponuda u roku od 48 sati od dana primitka poziva za dostavu ponuda.

Pod uvjetom da je zahtjev dostavljen pravovremeno, Naručitelj objašnjenja i izmjene Poziva na dostavu ponuda dostavlja bez odgode gospodarskim subjektima na jednak način na koji im je dostavljen Poziv na dostavu ponuda.

Naručitelj će procijeniti je li potrebno i koliko produljiti rok za dostavu ponuda te o tome obavijestiti

gospodarske subjekte na način na koji je upućen i Poziv na dostavu ponuda.

Članak 26.

Naručitelj ne provodi javno otvaranje ponuda za 1., 2. i 3. razinu nabave, a za 4. razinu može provesti

javno otvaranje ponuda ako tako odredi u Pozivu za dostavu ponuda.

Članak 27.

Način izrade i dostave ponude određen je u Pozivu na dostavu ponuda.

Ponuda mora biti u skladu s uvjetima i zahtjevima navedenim u Pozivu na dostavu ponuda.

Ponude se dostavljaju do isteka roka za dostavu ponuda, na adresu elektroničke pošte navedenu u

Pozivu na dostavu ponuda ili kroz modul jednostavne nabave EOJN RH ovisno o razini nabave.

Za pravovaljani odabir ponuda dovoljna je jedna valjana ponuda koja udovoljava svim uvjetima i

zahtjevima navedenim u Pozivu na dostavu ponuda.

Članak 28.

Naručitelj će poništiti postupak jednostavne nabave ako:

1. postanu poznate okolnosti zbog kojih ne bi došlo do pokretanja postupka jednostavne nabave, da su bile poznate prije

2. postanu poznate okolnosti zbog kojih bi došlo do sadržajno bitno drugačijeg poziva za dostavu ponuda, da su bile poznate prije

3. nije pristigla nijedna ponuda

4. nema nijednog sposobnog ponuditelja

5. je cijena svih ponuda jednaka ili veća od pragova jednostavne nabave

6. nakon isključenja ponuditelja ili odbijanja ponuda ne preostane nijedna valjana ponuda

7. je cijena najpovoljnije ponude veća od procijenjene vrijednosti nabave, osim ako javni Naručitelj ima ili će imati osigurana sredstva

Članak 29.

Zapisnik o otvaranju, pregledu i ocjeni ponuda sadrži najmanje:

· podatke o Naručitelju

· naziv predmeta nabave

· evidencijski broj nabave

· procijenjenu vrijednost nabave

· datum dostave Poziva na dostavu ponuda

· podatke o zaprimljenim ponudama s cijenama, prema redoslijedu zaprimanja

· analitički prikaz ispunjenja kriterija za kvalitativni odabir gospodarskog subjekta (razloge isključenja,

· uvjete sposobnosti te dokaze sposobnosti), ako je primjenjivo

· ispunjavanje ostalih uvjeta i zahtjeva iz Poziva na dostavu ponuda,

· razloge odbijanja ponuda, ako je primjenjivo

· prikaz rangiranja ponuda prema kriteriju za odabir ponuda

· prijedlog odgovornoj osobi Naručitelja za donošenje odluke o odabiru ili odluke o poništenju

· razloge poništenja postupka, ako je primjenjivo

· datum završetka postupka pregleda i ocjene ponuda

· potpis članova Stručnog povjerenstva koji su obavili otvaranje, pregled i ocjenu ponuda

· priloge zapisnika, ako je primjenjivo.

Članak 30.

Odluka o odabiru najmanje sadrži:

· podatke o Naručitelju

· naziv predmeta nabave

· evidencijski broj nabave

· procijenjenu vrijednost nabave

· podatke o ponuditelju koji je odabran

· cijenu odabrane ponude, bez PDV-a, iznos PDV-a i cijenu ponude s PDV-om

· obrazloženje odluke

· datum donošenja

· potpis odgovorne osobe Naručitelja.

Članak 31.

Odluka o poništenju najmanje sadrži:

· podatke o naručitelju

· evidencijski broj nabave

· procijenjenu vrijednost nabave

· obrazloženje razloga poništenja

· datum donošenja

· potpis odgovorne osobe Naručitelja.

ROK MIROVANJA I PRIGOVOR

Članak 32.

Na postupke jednostavne nabave 1. i 2. razine ne primjenjuje se rok mirovanja niti je dopušten

prigovor.

U postupcima jednostavne nabave 3. i 4. razine, čija je procijenjena vrijednost veća od 15.000,00 eura, ponuditelj koji je pretrpio ili bi mogao pretrpjeti štetu od navodnog kršenja subjektivnih prava, ima pravo izjaviti prigovor Ravnatelju Naručitelja, u roku od 3 dana od dana objave odluke o odabiru ili odluke o poništenju.

Članak 33.

Podnošenje prigovora u pravilu odgađa sklapanje ugovora ili izdavanje narudžbenice osim ako bi

odgoda mogla prouzročiti znatnu štetu Naručitelju, ugroziti sigurnost ljudi ili imovine ili onemogućiti redovito obavljanje djelatnosti Naručitelja.

Članak 34.

Prigovor se dostavlja isključivo putem modula jednostavne nabave EOJN.

Prigovor mora sadržavati najmanje:

1. podatke o podnositelju prigovora,

2. oznaku postupka jednostavne nabave (evidencijski broj nabave ili broj objave u EOJN),

3. odluku Naručitelja na koje se prigovor odnosi,

4. kratko obrazloženje činjenica i navoda na kojima se prigovor temelji.

Ako prigovor sadržava kakav nedostatak koji onemogućuje postupanje po prigovoru odnosno ako je

nerazumljiv ili nepotpun, Naručitelj će putem Modula jednostavne nabave pozvati podnositelja

prigovora da u roku od tri (3) dana otkloni nedostatak. 
Ukoliko podnositelj ne ukloni nedostatak u navedenom roku, prigovor će biti odbačen.

Članak 35.

U postupku odlučivanja o prigovoru Ravnatelj može:

1. obustaviti postupak po izjavljenom prigovoru, ako gospodarski subjekt koji je izjavio prigovor

odustane od prigovora, 

2. odbaciti prigovor koji je nedopušten, nepravodoban, izjavljen od neovlaštene osobe i u kojem

nedostaci nisu otklonjeni u za to određenom roku, a po prigovoru se ne može postupiti,

3. odbiti prigovor kao neosnovan,

4. usvojiti prigovor te naložiti otklanjanje utvrđenih nepravilnosti,

5. poništiti postupak jednostavne nabave

Članak 36.

Odluka o prigovoru dostavlja se podnositelju prigovora putem Modula jednostavne nabave u roku

osam (8) dana od dana primitka prigovora.

SKLAPANJE I IZVRŠAVANJE UGOVORA

Članak 37.

Naručitelj sklapa ugovor ili okvirni sporazum ili izdaje narudžbenicu na temelju uvjeta iz postupka i

Poziva za dostavu ponude.

Ugovorne strane izvršavaju ugovor o jednostavnoj nabavi u skladu s uvjetima određenima u pozivu na dostavu ponuda i odabranom ponudom.

Na odgovornost ugovornih strana za ispunjenje obveza iz ugovora o jednostavnoj nabavi odgovarajuće se primjenjuju odredbe Zakona o obveznim odnosima.

Naručitelj je obvezan kontrolirati izvršenje ugovora kao i izvršenje po izdanim narudžbenicama te

pravovremeno reagirati na svako kršenje ugovornih obveza, za što je odgovoran Ravnatelj.
Računovodstvo prati financijsku realizaciju ugovora o nabavi te je dužan pravovremeno reagirati na bilo kakvu nepravilnost.

Po konačnom izvršenju ugovora o javnoj nabavi, tajništvo kontrolira izvršenje ugovora priprema izvješće o ispunjenju ugovora, te potvrdu o urednom ispunjenju ugovora, pod uvjetom da je

isti uredno ispunjen.

Tijekom izvršenja ugovora Naručitelj može s gospodarskim subjektom koji izvršava osnovni ugovor

sklopiti dodatak ugovoru ili izdati dodatnu narudžbenicu ukoliko se za to ukaže opravdana potreba te

ako su osigurana sredstva u Financijskom planu. 
Povećanjem vrijednosti osnovnog ugovora nije moguće prijeći vrijednosne pragove iz članka 1. ovog Pravilnika.

REGISTAR UGOVORA, EVIDENCIJE NARUDŽBENICA I ARHIVIRANJE

Članak 38.

U Registru ugovora o javnoj nabavi i okvirnih sporazuma Naručitelja (dalje: Registar ugovora)

evidentiraju se svi predmeti nabave čija je procijenjena vrijednost nabave jednaka ili veća od 5.000,00 eura, a koji su navedeni u Planu nabave Naručitelja.

Naručitelj objavljuje i ažurira Registar ugovora sukladno odredbama Pravilnika o planu nabave, registru ugovora, prethodnom savjetovanju i analizi tržišta u javnoj nabavi („Narodne novine“, broj 101/2017, 144/2020, 30/2023) u Elektroničkom oglasniku javne nabave.

Tajništvo vodi evidenciju izdanih narudžbenica.

Članak 39.

Dokumentacija jednostavne nabave čuva se, u pravilu, četiri (4) godine od dana sklapanja ugovora o

jednostavnoj nabavi odnosno od izdavanja narudžbenice, ako nije osnovnim ugovorom o financiranju

propisano drukčije (npr. ugovor o sufinanciranju iz EU-fondova i sl.) ili nekim drugim provedbenim

propisima.

PRIJELAZNE I ZAVRŠNE ODREDBE

Članak 40.

Ovaj Pravilnik ne primjenjuje se na izuzeća propisana Zakonom o javnoj nabavi te na nabavu biljega,

stručne literature, časopisa, edukacija, savjetovanja i sličnih roba i usluga, avionskih, željezničkih,

autobusnih i drugih karata, službenih putovanja, hotelskih i restoranskih usluga, te ostalih sličnih roba ili usluga koje služe potrebama Naručitelja.

Članak 41.

Sve izmjene i dopune ovog Pravilnika donose se na isti način kao i ovaj Pravilnik.

Članak 42
Danom početka primjene ovog Pravilnika prestaje se primjenjivati Pravilnik o jednostavnoj nabavi

roba, usluga i radova od 05. prosinca 2024. godine (KLASA : 011-03/24-01/04; URBROJ: 251-278-05-24-01).

Članak 43.

Ovaj Pravilnik stupa na snagu s danom donošenja, a primjenjuje se od 1. rujna 2026. godine
Članak 44.

Ovaj Pravilnik će biti objavljen na web stranicama Naručitelja te u EOJN RH.

 
Ravnateljica 



        
     Predsjednik Školskog odbora


___________________________

              ______________________________      Zdravka Šimić, dipl. ing. geod.

                  
      Ratko Medan, dipl. ing. geod.

